HR
L 310/12
Službeni list Europske unije
1.12.2022.
ODLUKE ODLUKA VIJEĆA (EU) 2022/2341 od 21. studenoga 2022.
o izmjeni Odluke (EU) 2021/1345 u pogledu odobravanja otvaranja pregovora s Kolumbijom i Meksikom s ciljem sklapanja sporazumâ o trgovini ekološkim proizvodima
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavcima 3. i 4.,
uzimajući u obzir preporuku Europske komisije,
budući da:
(1)
Uredbom (EU) 2018/848 Europskog parlamenta i Vijeća (1) utvrđena je mogućnost odobravanja pristupa tržištu Unije za ekološke proizvode koji dolaze iz trećih zemalja kojima je na temelju trgovinskog sporazuma priznato da imaju sustav proizvodnje koji ispunjava iste ciljeve i načela primjenom pravila kojima se osigurava razina jamstva usklađenosti jednaka onoj u Uniji.
(2)
Vijeće je Odlukom Vijeća (EU) 2021/1345 (2) ovlastilo Komisiju da otvori pregovore o sporazumima o trgovini ekološkim proizvodima između Unije i Argentine, Australije, Indije, Izraela, Japana, Južne Koreje, Kanade, Kostarike, Novog Zelanda, Sjedinjenih Američkih Država i Tunisa.
(3)
Komisija je započela pregovore s Kolumbijom i Meksikom na temelju Odluke Vijeća od 16. lipnja 2014. (3).
Ta je odluka sadržavala ograničenje trajanja pregovora, a pregovore nije bilo moguće zaključiti prije isteka roka.
(4)
Stoga bi trebalo otvoriti pregovore s Kolumbijom i Meksikom s ciljem sklapanja sporazumâ o trgovini ekološkim proizvodima.
Ti pregovori trebali bi se voditi na temelju pregovaračkih smjernica navedenih u dodatku Odluci (EU) 2021/1345.
(5)
Stoga je primjereno izmijeniti Odluku (EU) 2021/1345 kako bi se u njezino područje primjene uključili Kolumbija i Meksiko.
(6)
Pregovaračke smjernice navedene u dodatku Odluci (EU) 2021/1345 trebalo bi izmijeniti kako bi se uključila upućivanja na Kolumbiju i Meksiko.
(7)
Odluku (EU) 2021/1345 trebalo bi stoga na odgovarajući način izmijeniti,
(1) Uredba (EU) 2018/848 Europskog parlamenta i Vijeća od 30. svibnja 2018.
o ekološkoj proizvodnji i označivanju ekoloških proizvoda te stavljanju izvan snage Uredbe Vijeća (EZ) br. 834/2007 (SL L 150, 14.6.2018., str. 1.).
(2) Odluka Vijeća (EU) 2021/1345 od 28. lipnja 2021. o odobravanju otvaranja pregovora s Argentinom, Australijom, Indijom, Izraelom, Japanom, Južnom Korejom, Kanadom, Kostarikom, Novim Zelandom, Sjedinjenim Američkim Državama i Tunisom s ciljem sklapanja sporazumâ o trgovini ekološkim proizvodima (SL L 306, 31.8.2021., str. 2.).
(3) Odluka Vijeća od 16. lipnja 2014. o odobravanju otvaranja pregovora o sporazumima između Europske unije i trećih zemalja o trgovini ekološkim proizvodima (vidjeti dokument ST 10474/14 na http://register.consilium.europa.eu).